Yimaiaceae

Yimaiaceae er en liten utdødd familie av ginkgo-planter fra tidlig jura. Familien har en enkelt sikker slekt: Ymaia fra nordøstre Kina. Familien er beskrevet på grunnlag av bladene, som likner bladene til det nålevende tempeltreet, men var splittet helt inn til stilken, slik at hvert blad framsto som fire separate, fritthengende tunger.

En art av Bittacidae, en familie nebbfluer, er funnet sammen med Ymaia-bladene. De fire hengende vingene til disse insektene er så like av utseende at de er vanskelige å skille fossilene av dem i laboratoriet, og det antas at dette er et tilfelle av mimicry, der insektet har liknet på bladet for å skjule seg for potensielle rovdyr eller byttedyr. Om byttedyrene har vært snyltere eller planteetere på treet, vil en slik tilpassing ha vært en fordel for både treet og insektet. 

Yimaiaceae er trolig nærmeste slektning til tempeltrefamilien. De to familiene skilte trolig lag før midtre jura.

Referanser

 Eksterne lenker 


Kategori:Nakenfrøede planter